Elah is steeds in die hospitaal en het gister ’n bloedoortapping ontvang. Sy is in 2017 ses weke te vroeg gebore en is met ’n lewensgevaarlike mediese toestand gediagnoseer. Sy het ’n bloedklont in die poortaar wat bloed aan haar lewer, milt, maag en pankreas voorsien. Op een van die Instagram-inskrywing verwys Karlien na ’n onsuksesvolle operasie wat in Januarie 2019 plaasgevind het. Om dié rede sê sy is hulle bang om Elah vir ‘n prosedure te stuur waartydens hulle ’n stent in die aar wil plaas.